नर्स के सरकारी क्वार्टर का ताला तोड़कर जेवर चोरी
हनुमानगढ़| जिलाअस्पताल स्टाफ की आवासीय कॉलोनी में शनिवार को एक नर्स के क्वार्टर का ताला तोड़कर अज्ञात चोर सोना-चांदी के जेवरात चुराकर ले गए। बताया जा रहा है कि अज्ञात चोरों ने दिन-दहाड़े वारदात को अंजाम दिया। चुराए गए सोने के जेवरात एंव चांदी के बर्तनों की कीमत करीब एक से डेढ़ लाख रुपए बताई जा रही है। जानकारी के अनुसार नर्स मीरा अपने क्वार्टर पर ताला लगाकर गई हुई थी। दोपहर को अज्ञात चोर ताला तोड़कर अंदर घुस गए और अलमारी में रखे सोने के टोप्स सहित अन्य कीमती जेवरात चांदी के बर्तन आदि सामान चुराकर ले गए। महिला नर्स की ओर से टाउन पुलिस थाना में प्रार्थना पत्र दिया गया है।
hin_Deva hin_Deva